b'\n_START_ARTICLE_\nUnibersidad ng Ghana\n_START_PARAGRAPH_\nAng Unibersidad ng Ghana ay ang pinakamatanda at pinakamalaki sa labintatlong mga unibersidad sa\xc2\xa0Ghana. Ito ay itinatag noong 1948 bilang ang University College ng Gold Coast, na noon ay orihinal afilyeyt na kolehiyo ng Unibersidad ng Londres (University of London), na siyang tumitingin sa mga akademikong programa at naggagawad ng\xc2\xa0mga degree. Nakatanggap ito ng katayuang "unibersidad" noong 1961, at ngayon ay may halos 40,000 mga mag-aaral._NEWLINE_Ang orihinal na pagbibigay-diin ng unibersidad ay sa liberal na mga sining, agham panlipunan, natural na agham, agrikultura, at panggagamot, ngunit (bahagyang bilang resulta ng isang pambansang repormang pang-edukasyon) ang kurikulum ay pinalawak upang magbigay ng pagsasanay sa mga kursong\xc2\xa0teknolohikal\xc2\xa0at bokasyonal, maging sa pagsasanay sa antas postgrado._NEWLINE_Ang unibersidad ay nakabase sa bayan ng\xc2\xa0Legon, 12 kilometro sa hilagang-silangan ng sentro ng Accra. Ang paaralan ng medisina ay nasa Korle Bu, na may isang ospital sa\xc2\xa0pagtuturo\xc2\xa0at pangalawang campus sa lungsod ng Accra. Meron din itong gradwadong paaralan ng nuklear at alyadong\xc2\xa0agham\xc2\xa0sa Ghana Atomic Energy Commission, kaya\'t maituturing ng unibersidad bilang ang isa sa kaunting bilang ng mga unibersidad sa kontinente ng\xc2\xa0Aprika na nag-aalok ng mga programa sa pisikang nukleyar\xc2\xa0at inhinyeriyang nukleyar.'